ISIGIDIMI SAMAXOSA, MARCH 2, 1885.

19

Kute e Baziya umfundisi otile wenza intlanganiso yoku- tandazela imvula, ekute ke okwenene yana kanobomi. Bekuko negqira lemvula ebeselinexesha lisenza imvula, koko ingabangako, yati ke inkosi yalivingcela inyanga yonke kuba linganisi mvula, yada yati enye indoda enengqondo kwamanye hambani siye kwa Mfundisi siye kucela imvula.

Ukuswela umbulelo.—Umnumzana otile uncede ledi itile ngesikundla nokulala, kwat.i kwakusa wayiboleka iponti yanye yompako, £1. Imkile, kute shwaka isipaji sonke sineponti zimashumi ma £29 Kubetwe elucingweni ke, yabuyiselwa kwa kwa Romani kuba kufunyenwe isacite zambini kupela. Isiwe pambi kwa matyala Umncedi wayo lowo ngu Mr. Fouche.

Ababulewe yi Tyefu —Liti ipepa lase Kapa kuko abantu abate qongqololo yityefu e Metele (Middleburg). Kute kanti esisonka basityayo sinetyefu. Kute ekuxovuIweni kanti lomgutyana ugalelwa nje emgutyeni apa, asinguwo lo usakugalelwa, kutiwa yi *Baking Powder* kanti namhla yityefu Umzi ka Van Hooyen ute qongqololo ke seso sonka, sekufe babini kwabo bantu, bebonke bebebatandatu.

I Bulu elingu Van der Merve lite laqesha ihashe kum- Xosa otile, suke lehla nomcinga. Um-Xosa uye washumayela lonto ku Mantyi e Qumra, ote yena wabeta elucingweni. Kwavakala ukuba nali i Bulu lise Dikeni, selifuna umsebenzi wokungena emkosini oya kwela Bahlambeli. U Van der Merve ubanjwe kwa oko, wasiwa kwase Qumra, wagwetyelwa umnyaka entolongweni. Ihashe liye kufunyanwa kufupi kwele Ntonga.

Ezase Mampondweni.—Liti ipepa lase Kokstadt, u Nqwiliso, kweza nkomo zi 171 wazihluta kumrwebi ongu Kerr ukupe za 100, elonani ke ulimangele u Mqikela watsho wati ukuba u Nqwiliso akazikupi zonke, uyakuzibonela ekupeleni kwenyanga, le ke ingu February, uya kuwanyanzela ngamandla ama Velelo ukuba londawo ayitunge. Kuyabonakala ukuba u Mqikela eyitetile nje lonto uya kuyenza, kube kanjalo kubonakala ukuba u Nqwiliso akakupatelela kumelana no Mqikela.

Ingozi yezitembu.—Kute e Tsomo Station, kwakuko Mfengu ibafazi babini, omkulu ligqobokakazi, omncinane liqabakazi Utelo mncinane wancama ubukwele obu, ekubo- nakala ukuba sekukaninzi bexabana. Kuyawaliweke ngalo mhla siteta ngawo, yati indoda yangakomncinane yavakala isiti, '' Ungambulali nje afe kube sibala umyekeleni? ” Yasel’iqubula umkonto kwaoko lontokazi yamwisa pantsi omkulu umfazi, yamhlaba engalweni nasebeleni ngasekohlo, wafa kwaoko. Kutiwa ukuhlatywa kwake, wayebanjwe yindoda yake imcinezele pantsi. Ibanjiwe ke lontokazi nomyeni wayo ngenxa yoko kubulala babulele ngako.

Ukupuma kuka Mr. James Sivewrigbt ekubeni ngu Mongameli wo Cingo kule Koloni kube yinto esivise ubu- hlungu tina bantsundu. Esosihlalo usishiye nge 16 ka February ; u Rulumente ute makudibane i Post Office nezo Cingo zipatwe mntu mnye. Silusizi kubasingazi ke ukuba kotinina namhla, kuba ngexesha lake kuvele umsebenzi oncede abantu abaninzi nakwabantsundu, enanamhla udodana Iwetu lufumene umsebenzi omkulu wokututa incingo kwindawo ngendawo, nemivuzo emihle, Onke amapepa ayayivuma indawo yokuwenxa kwake lomsebenzi ngobulungisa obukulu, amanye ngoko akaxolisiwe yilendawo yalo mdibaniso wenziweyo, nati ke bomtina sigalele kulawo angaxolileyo yilendawo

Ukugwintana.— Liti ipepa lase Dayimani lite ifama lase Stellaland, eligama lingu Mr. Charles Holloway, lali- natyalana litile kwi Bulu, bavumelana ngokurolelaua ito- kazi elitile lenkomo. Ke kute kuba inkomo besezipumile. u Mr. Holloway wakupa inkwenkwana yake, eminyaka ili 10 ukuba iye kwalatisa elo Bulu lonkomo. Kute kwakuba inzuzu kwavakala isitonga kwelo cala batshone kulo. Ute xungu kwaoko unina womntwana, wema endodeni ngokuti upina umntwana wam? hamba uye kukangela. lyile, ihamba nesicaka sayo, bafike basibona isidumbu somntwana silele esikbteni, kungasekb nkomo nto, kupela elahashe belikwelwe yinkwenkwe. I Bulu lite kata ngase kohlo yaza kupuma ngase kunene Akukubona oku u Mr. Holloway ugodukile, waxela oku kuyise. Bahlala emkondweni ke, bati kuba bewuqondile apo usinga kona, basebe nqumla, suke gaxa e Bulwini selizipete inkomo, kutiwa ke waselemisa inyawo kwalapo u Mr. Holloway omkulu wabeta ngentsimbi e Bulwini wadala ngodo.

EZELIPEZULU.

Abanye ababanjiweyo ngo Commandant Celliers no Diedrecks kwango kubulawa kuka Honey.

Ati amapepa woti u Col Warren egqibile kwela Bahla- mbeli, adlulele kwela Besutu nakwa Zulu.

Omnye upulukile wabaleka ongu Groot Adrian Delaray, wabekisa e Transvaal, kwa no Diedrecks basafunwa ke.

U Captain Wells Iowa wanxwelerwa mhla kwabadwa u Honey, uye e Vryburg, ukuya kunika ubunqina belotyala.

Itwebu.—U Niekerk ubanjiwe, ngomteto ka General Warren, kuba ute kanti wayeko ekubulweni kuka James Honey.

Imvula inile e Rafu, e Victoria West, Richmond, Robertson, Carnarvon, Bobofolo, Murraysburg, Prince Albert, nase Fraserburg.

Ukuqaulwa kocingo.—Sekude kwakatatu ucingo Iwase Transvaal luqaulwa, lonto abantu base Pretoria iyabakataza kuba indaba zezinye indawo azifiki kakuhle.

U Sir Charles Warren umise umteto wokuba ati ama Bulu ase Stelleland angayi e Transvaal ngapandle kwe Pasi, aze awase Transvaal angezi e Stelleland engenapasi.

Ati amapepa onke u Sir Charles Warren uye kuhlanga- na no President Kruger malunga emdeni, kuba engena kugqita u President Kruger, iziteti zakowabo zingamvumelanga.

Amabada kwakona.—Kute e Dayimani, fama litile ligo- duka, latintelwa zinto zontatu, zalibeta, zalipanga imali yalo amakulu amahlanu, anamashumi osibozo eponti £580. Abobantu abakafunyanwa.

Ezase Transvaal.—E Pretoria ziti i President ayikabuyi. Kuko ukuxalaba okukoyo apa okubangwe lucingo olufike Iwati, imikosi yapesheya iyaka e Stelleland, nokubanjwa ko Niekerk nabanye.

Imvula kalokunje iyavakala kwindawo ngendawo, uku- balela kwelanga kuyapela avelile amanzi nenca ezimpahleni nasebantwini, kuluvuyo olukulu kunene ilanga ligwetyiwe imvula ifikile axokozela ngayo onke amapepa.

Lamasela ama Bulu ayebe inkomo agwetyelwe ukuba ahlaule amashumi omahlanu eponti (£50) lilinye, ngapa- ndle ko Webber ogwetyelwe amashumi amabini eponti £29, okanye inyanga enye entolongweni, baze abanye bahlale zibe ntatu, xa imali bangenayo.

Kuvakala ngase Lusutu ukuba u Col. Clarke akavani kakuhle nabe Sutu, nangendawo zokupelisa intengiso yotywala bom Lungu kwelozwe, nangeziya zokuranelwa kwale mikosi isinge kwela Bahlambeli, kuba o Norauzana besiti lonto lisheyi njekodwa, yona lemikosi apo ibekisa kona kuku Besutu.

Ilizwe Limehlo.—Ipepa lase Dayimani i *Independent* lixela ukuba izinto azite tse noko. Uti obala e Potches­troom, kufike inkanunu zambini, azixelwa apo ziya kona. I Felkonete zite abantu mabahlale belungile. U Paul Kruger ute kubantu base Dehoonspruit mabalungele imfazwe, kodwa bangayilindi.

Ipepa lase Transvaal liti, ke kwaliwa kunene nga Besutu bodwa abase Transvaal kwindawo ekutiwa yi Waterberg. Ayivakali eyona nto kuliwe ngayo, kodwa ke kutiwa lo mabandla alwe kakubi, ashiya izidunduluza ezima 70 ezifileyo, sezincwatywa ngamaxalanga kupela. Azi ke u Rulumente wotintelana ukuba kungabi saliwa.

Ukugingcisana.— Liti ipepa lase Dayimani kuke kwa- qubisana ngenteto u Sir Charles Warren no President Kruger. Ute u President Kruger umangalisiwe kuku- bona imikosi yapesheya seyite nyile kula mhlaba, kanti yena lama Bulu angabapangi ebengawasusa nangeyure ezintlanu. U Sir Chas. Warren—ubunani pofu ukuze ungayenzi nje lonto? U President Kruger—Bendinga- bonayo kambe xa imikosi le ishenxisiweyo. U Sir Charles Warren—Ewe kambe ukuba. uyakusirola isitabataba, (expenditure) sobulapa balemikosi. U President Kruger— Ingaka njena ingxakeko ekoyo, singepumeleli. U Sir C. Warren—Kambe ke xa kunjalo i Transvaal mayizinikele pantsi kolaulo Iwa Mangesi. Nqume apo ke, wenza isigogo.